Avalon

Kongeriget Avalon 	Kongeriget Avalon
Avalonsk: Kingdom of Avalon
Classical: Regnum Avallonis	
Avalonsk: Kingdom of Avalon
Classical: Regnum Avallonis
 	
Motto: 	Les dieux et mon droit
Hovedstad: 	Dunwall
Andre vigtige byer:	Oldtown, Richmond, Highever, Carrickfergus, Glastonbury, Arkham, Winchester, Worcester, Derby, Escavalon, Cymryr
Areal: 	189.000 km2
Befolkning: 	8.270.000
Befolkningstæthed: 	43.7/km2
Styreform: 	Parlamentarisk monarki
Monark: 	Gloriana 1.
Vigtige fyrstehuse:	Huset Somerset, Huset Agravaine, Huset Warwick, Huset Richmond, Huset Howe, Huset Cunningham, Huset Beaufort, Huset Cavendish, Huset Shrewsbury, Huset Hawking, Huset Pellinore, Huset Wycliffe, Huset Bedingfield, Huset Strathmore, Huset de Burgh, Huset Marlborough, Huset Cairncross, Huset Parnell, Huset Lyons, Huset Fairfax, Huset Gardiner, Huset Sutherland, Huset Carlisle, Huset Grafton, Huset de Valence, Huset Penrose, Huset Wilde
Etniske grupper: 	Avalonere, Moriere, Hibernere, Bretonnianere, Callendorer
Kongeriget Avalon (avalonsk: Kingdom of Avalon) har gennem det seneste århundrede positioneret sig blandt den Gamle Verdens førende søfartsnationer med en magtfuld flåde, blomstrende handel på fremmede verdensdele og et vidtstrakt oversøisk rige. Det mystiske og sagnomspundne ørige udgør størstedelen af Albions øer, hvoraf de største og vigtigste under Avalons krone er øerne Avalon, Gristol, Morien og Mersey samt en betydelig del af den smaragdgrønne ø Hibernien. Vejret er almindeligvis køligt med milde somre og vintre. Der er bemærkelsesværdigt meget tåge og nedbør.
Meget af Avalons land er blevet tæmmet til landbrug og det er frugtbart og produktiv jord. Skovene og det vilde land, der stadig strækker sig over store dele af øerne er gådefulde og mytiske og hjemsted for både feer, ånder og magiske væsner.
Avalon er et livligt og driftigt kongerige, hvor det velstående borgerskab i de mange byer er handels- og eksportorienteret. Det stærke byborgerskab har afbalanceret adelens stilling politisk og socialt, og den godsbesiddende adel er generelt kommercielt orienteret snarere end feudalt. Selvom landets monarker længe har måtte kæmpe med tronprætendanter og magtbevidste adelsmænd er det lykkedes kongemagten i samarbejde med Parlamentet at skabe en relativ politisk stabilitet omkring kronen, der har muliggjort aktiv udenrigspolitik på såvel kontinentet som i fjernere verdensdele.
Kongeriget regeres af den kølige, beherskede og pragmatiske Dronning Gloriana 1. af huset Somerset, der nedstammer fra både normannere og bretonnianere og har residens i byen Dunwall (ca. 225.000 indb.). Hendes ret til Avalons trone trues af mange - ambitiøse adelsmænd, bretonnianske prætendenter, kongerne af Thule og Arendal såvel som arvefjenden Callendore, der er allieret med Avalons fjender.
Category:Den Gamle Verdens Riger
Category:Den Gamle Verden
Category:Avalon
Category:Nation
Category:Albion